text: Mand anholdt og sigtet for flere voldtægter
  29 september 2017 kl. 09.41
  En 32-årig mand er blevet sigtet for tre voldtægter. En af dem er foregået i Kolding mod en 56-årig kvinde.
  I et sommerhus på Nordsjælland er en 32-årig mand blevet anholdt og sigtet for tre voldtægter. Det oplyser Nordsjællands Politi til Ritzau.
  Manden står angiveligt bag en stribe voldtægter. Senest er en kvinde på 66 år og en kvinde på 55 år blevet voldtaget i onsdags. Begge voldtægter fandt sted på Sjælland.
  Men han er også sigtet for at have voldtaget en 56-årig kvinde i Kolding. Der er endnu ikke mange oplysninger om denne voldtægt, heller ikke hvornår den har fundet sted. Grunden til det er, at politiet måske vil kræve lukkede døre ved grundlovsforhøret.
  Den 32-årige vil blive fremstillet i grundlovsforhør i senere dag.
  Manden blev anholdt klokken tre natten til fredag, og politiet har rangsaget hans sommerhus og konfiskeret hans bil for at lave tekniske undersøgelser. Af hensyn til grundlovsforhøret vil politiet ikke svare på, om de har fundet noget af interesse.
  